CELEX: 62014TN0679
Language: fi
Date: 2014-09-19 00:00:00
Title: Asia T-679/14: Kanne 19.9.2014 – Teva UK ym. v. komissio

17.11.2014   
            
            
               FI
            
            
               Euroopan unionin virallinen lehti
            
            
               C 409/54
            
         Kanne 19.9.2014 – Teva UK ym. v. komissio
   (Asia T-679/14)
   2014/C 409/74
   Oikeudenkäyntikieli: englanti
   
      Asianosaiset
   
   
      Kantajat: Teva UK Ltd (West Yorkshire, Yhdistynyt kuningaskunta), Teva Pharmaceuticals Europe BV (Utrecht, Alankomaat) ja Teva Pharmaceutical Industries Ltd (Jerusalem, Israel) (edustajat: asianajajat D. Tayar ja A. Richard)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja hyväksymään sen
            
         
               —
            
            
               kumoamaan 9.7.2014 annetun päätöksen COMP/AT.39612 ”Perindopril (Servier)” siltä osin kuin siinä todetaan, että Teva UK limited, Teva Pharmaceuticals Europe B.V. ja Teva Pharmaceutical Industries Limited ovat rikkoneet SEUT 101 artiklaa
            
         
               —
            
            
               kumoamaan 9.7.2014 annetun päätöksen COMP/AT.39612 ”Perindopril (Servier)” 7 artiklassa Teva UK limitedille, Teva Pharmaceuticals Europe B.V:lle ja Teva Pharmaceutical Industries Limitedille määrätyn sakon
            
         
               —
            
            
               alentamaan sakkoa huomattavasti siinä tapauksessa, että yleinen tuomioistuin ei kumoa päätöksen 3 artiklaa tai kumoa sakkoa kokonaisuudessaan,
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on tehnyt oikeudellisen ja tosiseikkoja koskevan virheen katsoessaan, että Tevan ja Servierin 13.6.2006 tekemän sopimuksen (jäljempänä sopimus) tarkoituksena on ollut rajoittaa kilpailua. Oikeudelliselta kannalta katsottuna komissio on virheellisesti pitänyt kilpailunrajoituksina kaikkia sopimuksia, jotka saattavat rajoittaa kilpailua eikä vain niitä sopimuksia, joista yksiselitteisesti jo niiden luonteen perusteella ilmenee riittävä vahingollisuus kilpailulle. Tosiseikkojen kannalta sopimusta neuvoteltaessa vallinneet olosuhteet ja erityisesti Tevan immateriaalioikeuksien vaarantuminen osoittavat, että Teva on tehnyt sopimuksen varmistaakseen oikea-aikaisen markkinoille pääsyn eikä saadakseen etua viivytetyn markkinoille pääsyn vastineena.
            
         
               2)
            
            
               Toinen kanneperuste, joka perustuu siihen, että komissio on tehnyt oikeudellisen ja tosiseikkoja koskevan virheen katsoessaan, että sopimus on vaikutuksiin perustuva kilpailunrajoitus, koska päätöksessä ei esitetä vaadittua näyttöä kilpailunrajoituksesta merkityksellisiin vaihtoehtoihin nähden.
            
         
               3)
            
            
               Kolmas kanneperuste, joka perustuu siihen, että vaikka yleinen tuomioistuin katsoo, että sopimus kuuluu SEUT 101 artiklan 1 kohdan soveltamisalaan, sen on todettava, että komissio ei ole tutkinut asianmukaisesti perusteluja ja todisteita, jotka kantajat ovat esittäneet siitä, että sopimus täyttää kaikki SEUT 101 artiklan 3 kohdan mukaiset edellytykset.
            
         
               4)
            
            
               Neljäs kanneperuste, joka perustuu siihen, että kantajille määrätty sakko on kumottava tai sitä on ainakin merkittävästi alennettava. Ensinnäkin päätöksellä loukataan oikeusvarmuuden, taannehtivuuskiellon ja luottamuksensuojan periaatteita, kun siinä määrätään Tevalle huomattava sakko. Toiseksi komissio on toiminut virheellisesti poiketessaan sakkojen laskentamenetelmää koskevista suuntaviivoistaan ja se on loukannut oikeusvarmuuden ja luottamuksensuojan periaatteita sekä suhteellisuusperiaatetta ja yhdenvertaisen kohtelun periaatetta määrätessään Tevalle kohtuuttoman sakon.
            
         
               5)
            
            
               Viides kanneperuste, joka perustuu siihen, että komissio on tehnyt huomattavia menettelyvirheitä.